google/wiki40b huggingface dataset:
Yap

Geografi

Øya Yap ligger blant de vestlige Karolinene i Mikronesia, ca. 1 200 km øst for Filippinene. Sammen med de mindre øyene Gagil-Tomil, Maap og Rumung danner den Yapøyene, som er omsluttet av et korallrev.
Yapøyene er også hovedområdet i delstaten Yap, også kalt Yap-State. Delstaten består foruten Yapøyene av rundt 145 øyer og atoller kalt Outer Islands («De ytre øyer»), hvorav de største er Ngulu, Ulithi, Sorol, Eauripik, Woleai, Ifalik, Faraulep, Lamotrek og Satawal. Innbyggertallet i delstaten ligger på rundt 11 000, hvorav ca. 70 % bor på Yapøyene, de fleste i hovedstaden Colonia på østsida av hovedøya.
Øyas lufthavn heter Yap International (IATA-flyplasskode: YAP), og ligger sørvest for Colonia.

Historie

Yapøyene har sannsynligvis vært bebodd siden cirka 3000 f.Kr. De ble oppdaget av europeere i januar 1528 av den spanske kapteinen Álvaro de Saavedra.
Yap er kjent for sin tradisjonelle valuta, Rai, steinpenger som ennå i dag benyttes som symbolske gaver.
Tyskland kjøpte øygruppen i 1899, og den ble da en del av Tysk Ny-Guinea. Under første verdenskrig ble området okkupert av Japan i oktober 1914. Japan beholdt forvaltningsmandatet over området ved Versaillesfreden i 1919.
Under andre verdenskrig ble øygruppen brukt som fly- og flåtebase av Japan fram til området ble erobret av USA i 1945.
I 1947 ble Yapøyene og resten av Karolinene av FN slått sammen til US Trust Territory of the Pacific Islands, forvaltet av USA.
Den 10. mai 1979 ble den autonome føderasjonen Mikronesia dannet med lokalt selvstyre, og den 3. november 1986 ble landet selvstendig.
Ballroom Blitz

Bakgrunn

Sangen er inspirert etter en hendelse i 1973 da Sweet spilte i Grand Hall i Kilmarnock, Skottland og ble drevet av scenen på grunn av flaskekasting fra publikums side.
Sweet inkluderte sangen på den nordamerikanske versjonen av Desolution Boulevard fra november 1974, men var ikke med på den europeiske utgaven eller senere utgivelser av albumet. Den er også med på 2005-gjenutgivelsen av albumet Sweet Fanny Adams, som opprinnelig ble utgitt i april 1974. Sangen, som er kanskje Sweets største suksess, er med på mange samlealbum.
Susann Müller

Klubb

Müller begynte håndballkarrieren i sin lokale klubb Saalfeld. I 2003 meldte hun overgang til Leipzig, hvor hun fikk sin A-lagsdebut tre år senere. I 2010 flyttet hun til Danmark og klubben Aarhus. Etter kun én sesong flyttet hun videre til rivalen Randers i 2011. Müller flyttet så til Slovenia og toppklubben Krim, før hun i 2013 var tilbake i Leipzig.

Landslag

Müller fikk sin debut på det tyske landslaget den 18. oktober 2007 mot Japan i Rotterdam. Før Håndball-EM 2010 hadde hun spilt 53 kamper og scoret 117 mål for landslaget.
Novus Homo

Homo Novus (latin for «ny mann»; flertall, Homines novi) var et uttrykk under Romerriket for en mann som var den første i sin familie til å oppnå et viktig magistrat, spesielt konsul. Eksempel på slike menn er Cicero og Gaius Marius. Når en mann gikk inn i offentlig liv i en høy posisjon uten sidestykke, ble begrepet novus civis (flertall: novi cives) benyttet.
Hildur Fjord-Thue

Familie

Hildur Fjord-Thue var datter av snekkermester Hans Fredriksen (1829-1890) og Henriette Julie Ellefsen (f. 1831). 
Hun antok artistnavnet Fjord etter at mange i Frankrike oppfattet henne som tysk. Det ville hun helst unngå, og hun valgte et navn som lød umiskjennelig norsk.
Hun ble 15. oktober 1904 gift i Kristiania med legen Hans Thue, som hun ble kjent med under sitt opphold ved Pasteur-instituttet i Paris. Ekteskapet var barnløst.

Liv og virke

Hildur Fjord-Thue var i Norge elev av Barbara Larssen, før hun studerte sang i Paris, under Marchési, madame Colonne og Artôt-Padilla, og den som etter hennes egen oppfatning hadde størst innflytelse på henne, Berthe Kohl.
Hildur Fjord-Thue debuterte i Musikforeningen i begynnelsen av 1890-årene. Hun etablerte seg tidlig som en internasjonalstjerne, med opptredener i Frankrike og England. I 1904 gjestet hun Covent Garden i rollen som Micaela i Carmen. Hun opptrådte også i Nice, Marseille, Toulon, Aix-les-Bains og Haag, og sang med akkompagnement av komponistene Jules Massenet og Camille Saint-Saëns. 
I Salle Pleyel i Paris fremførte hun i 1903 Solveigs sang til akkompagnement av komponisten selv, Edvard Grieg. Avisen Le Figaro skrev blant annet om henne av «Hildur Fjord er norsk; og hvis ikke navnet alene var tilstrækkeligt til at angive det, sak vilde den unge og allerede fremragende sangerindes oprindelse tilstrækkelig tydelig forkynnes af hendes egenartede type, stor, robust og fin paa én gang, under de blonde lokke et mildt ansikt som besjeles av hendes drømmende, klare øines gaadefulde smil. Madame Hildur Fjord er en af de mest karakteristiske typer paa Skandinavisk skønhed, og da hun igaar sang Solveigs sang af Grieg, havde vi alle det indtryk, at det var fremforalt denne musik, hun maa synge, og at ingen kunde synge den bedre end hende».
Hildur Fjord-Thue vendte omkring 1905 tilbake til Kristiania, og gjestet våren 1905 Fahlstrøms Theater som hovedrolleinnehaver i La Bohème, som Norges første Musette.
Sammen med ektemannen flyttet hun omkring 1909 til Shanghai, der han var bestyrer for et Røde Kors-hospital og hun virket som sanglærerinne. Undervisningen drev hun fra sitt eget hjem. Hun sørget også for å sette opp to operaer i byen, nemlig Hans og Grete og Pagliacci.
I 1925 ble Hildur Fjord-Thue den første i Norge til å fremføre såkalt «mekanisk musikk», iforbindelse med et foredrag om kinesisk musikk. Til denne anledning ble det innlånt en musikkaspillingsinnretning kalt pathefon.
Fjord-Thue etablerte en privat operamusikkforening. Denne foreningen fremførte i 1932 Bortførelsen fra Seraillet av Mozart på Det nye Teater i Oslo.
Hun ble i 1926 utnevnt til ridder av den franske Æreslegionen for «det arbeide hun har utført for Frankrike i Norge under krigen».
Nettball under Stillehavslekene 2015

Nettball under Stillehavslekene  2015. Nettball var en av flere sporter som var med i de femtende stillehavslekene som ble arrangert i Port Moresby på Papua Ny-Guinea i perioden 4. til 18. juli 2015. Det var ellevte gangen som nettball var med på programmet under stillehavslekene. Det var kun en turneringer for kvinner, sju lag deltok. Fiji vant finalen med 68-51 over Papua Ny-Guinea.
Prosopocoilus (Metopodontus) downesii

Utseende

En stor (hannene 26-70 millimeter), noe bred, rødbrun til mørkbrun hjortebille, gjerne med en mørk stripe langs midten av pronotum og dekkvingene, dekkvingene har også gjerne svarte ytterkanter. Hannen har lange kjever, hos store hanner har disse store tenner langs nesten hele lengden. Små hanner har enkle kjever som er fint sagtakkede i hele lengden. Hodet er litt lengre enn bredt, med et mer eller mindre V-formet søkk i midten. Antennene har en tre- eller fire-leddet vifte. Pronotum er betydelig bredere enn langt. Dekkvingene er glatte og nokså blanke. Beina er for det meste rødlige. Hunnen er mye mindre enn hannen, uten forstørrede kjever, kroppsformen bredere, hodet tett og kraftig punktert.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er vidt utbredt i Afrika, mest i de vestlige og sentrale delene, men også øst til Tanzania, nord til Den sentralafrikanske republikk og sør til Kongo og Gabon.
Fuji-san

Navn

Kanji-tegnene for Fujifjellet, 富 og 士, betyr «rikdom» og «noen med høy status», men disse regner man med er ateji, tegn som ble valgt i senere tid ettersom de ligner på uttalen av navnet på fjellet. Navnet «Fuji» har uklart opphav, og det har vært foreslått flere etymologier opp gjennom årene, som «rikdom», «udødelig», «uten like» eller «rett som en risplante». Ettersom det siste tegnet 山 kan leses som «yama» har man i Vesten utviklet en tradisjon med å kalla fjellet Fujiyama, men dette er ikke korrekt på japansk.

Sagn

Fujifjellet er en regelmessig vulkan som er synlig i en vid omkrets, og har vært avbildet og lovprist i japansk kunst og litteratur opp gjennom årene. «36 bilder av Fujifjellet» og «Hundre bilder av Fujifjellet» av Hokusai er best kjent. Fjellet opptrer også i en rekke dikt. Fuji-fjellet er det helligste av Japans «tre hellige fjell» (de andre to er Tate-fjellet og Haku-fjellet).
Man mener at en ukjent munk var første mann på toppen av fjellet i 663. Toppen av fjellet ble regnet som hellig, og var et forbudt område for kvinner fram til Meiji-perioden. Den første kjente utlendingen på toppen var sir Rutherford Alcock i 1860.
Norgesrekordhistorikk på 400 m medley

Oversikt over utviklingen av norgesrekorder på 400 m individell medley for både langbane (50 meter) og kortbane (25 meter).
Ting vi skal gjøre før vi dør

Ting vi skal gjøre før vi dør er et musikkalbum med Folk & Røvere, utgitt i 2005.
Dair Mar Elia

Dair Mar Elia (arameisk: ܕܝܪܐ ܕܡܪܝ ܐܝܠܝܐ, arabisk: دير مار إيليا), kjent som Sankt Elias-klosteret, er et nå ødelagt kristent kloster fra 500-tallet og det til sin ødeleggelse eldste i  Irak. Det befinner seg i guvernementet Ninive noe sør for Mossul.  Det målte 2.500 kvadratmeter og var bygget av stein og mørtel på en høyde over Mosul. Taket manglet, men klosteret hadde 26 rom, blant annet et hellig kammer og et kapell.

Historie

Klosteret ble grunnlagt omkring år 595 av Mar Elia, en assyrisk munk som hadde studert i al-Hira og deretter ved det store kloster på fjellet Ezla i det som i dag er på tyrkisk territorium. Klosteret ble etter at de forskjellige orientalske kristne retninger utkrystalliserte seg tilhørende den kaldeisk-katolske kirke. Det var sentrum på de kristne i området, og gjennom mange hundreår besøkte tusener av kristne klosteret til den årlige festdag for Mar Elia som faller på siste onsdag i november.
Klostereret ble renovert på 1600-tallet av Hurmizd Alqushnaya. I 1743 forordnet den persiske hærfører Tahmaz Nader Shah klosterets ødeleggelse, og fikk de om lag 150 munkene der drept. Klosteret lå i ruiner til tidlig på 1900-tallet. Da ble noen av hallene og rommene ferdig restaurert. Under første verdenskrig og folkemordet på assyrerne og arameerne i det osmanske rike var Dair Mar Elia et tilfluktssted, og dette førte til at endel istandsetting.
Etter Irakkrigen i 2003 lå stedet innen Forward Operating Base Marez, og da begynte amerikanske militære enheter å ha stedet i nærmere øyesyn. Det ble foretatt topografiske oppmålinger og sikringsarbeider, og området ble omgjerdet slik at besøkende guidet av militærsjelesørgere ble sikret. Målet var å bevisstggøre de lokale irakiske myndigheter om stedets verneverdige status og til etterhvert å ta vare på anlegget på passende vis.
I mai 2008 begynte irakiske arkeologer å undersøke stedet. Det ble foretatt vesentlige utgravninger, som også gjorde at stedet skulle være an mindre interesse for eventuelle plyndringsgravninger.
Den 20. januar 2016 meldte engelskspråklige medier at Den islamske stat hadde ødelagt klosteret.
Kjell Heggelund

Familie

Heggelund var gift tre ganger; det siste ekteskapet var med forfatteren Liv Køltzow. De giftet seg i 1985.
Copa Libertadores

Copa Santander Libertadores, også kjent som Copa Libertadores de América, (portugisisk: Taça Libertadores da América) er en fotballturnering som siden 1960 arrangeres årlig mellom de beste lagene i Sør-Amerika. De siste årene har også lag fra Mexico deltatt. Turneringen arrangeres av Det søramerikanske fotballforbundet (CONMEBOL). Vinnerne representerer CONMEBOL i VM for klubblag.
Den argentinske klubben Independiente har vunnet flest ganger (7), og argentinske klubber har også flest seire, med 25 (pr. 2018). 
Navnet på turneringen hedrer Libertadores (portugisisk og spansk for frigjørere), hovedlederne for uavhengighetskrigene av Latin-Amerika: Simón Bolívar, José de San Martín, Antonio José de Sucre, Bernardo O'Higgins, José Miguel Carrera og José Gervasio Artigas.
Fra september 2007 er turneringen sponset av Spanias største bank, Banco Santander.

Kvalifisering

De første årene deltok bare de nasjonale mesterne fra de største søramerikanske fotballforbundene (Argentina, Bolivia, Brazil, Chile, Colombia, Ecuador, Paraguay, Peru og Uruguay), men fra 1970-årene fikk hvert land ha med to lag, og i tillegg fikk lag fra Venezuela delta. Antallet lag ble senere økt til 24, 28, 32 og nå (2012) 38 lag.
Lagene kvalifiserer seg til Copa Libertadores ved å vinne et nasjonalt mesterskap eller ved å komme på en av de øverste plassene.

Innledende runder, gruppespill og cupspill

Cupen har en innledende runde, der 12 klubber spiller to kamper mot hverandre i knockout-format. De seks vinnerne spiller sammen med de øvrige lagene i den første runden, der lagene deles i grupper på fire lag. De spiller alle mot alle, hjemme og borte. De to beste i hver gruppe trekkes deretter til neste runde, en knockoutrunde med to kamper. Herfra og til finalen arrangeres det som rent cupspill med hjemme- og bortekamper.
UCI WorldTour 2011

UCI WorldTour 2011 er første utgaven av UCI WorldTour, oppfølgeren til UCI Verdenskalender, og består av 26 kortere og lengre ritt i Europa, Australia og Canada. 18 lag har status som ProTeam og stiller i alle disse rittene.
NM i friidrett innendørs 2013

Norgesmesterskapet i friidrett innendørs 2013 var en del av NM i friidrett 2013. Det ble arrangert som et eget stevne i Deep Ocean Arena i Haugesund 1. og 2. februar 2013. 
For junior var dette NM i hoppøvelser uten tilløp.
Jasper Tudor, 1. hertug av Bedford

Liv og virke

Jasper var andre sønn av Owen Tudor og den tidligere dronningen Katherine av Valois, enken etter Henrik V. Han var dermed halvbror av Henrik VI, som etter å ha blitt myndig utnevnte Jasper til jarl av Pembroke i 1452 eller 1453. Det var usikkerhet om hvorvidt Jasper og hans to eller tre brødre var ektefødte, ettersom deres foreldres ekteskap var inngått i hemmelighet. Han nøt allikevel alle de privilegier som lå til familien fram til 1461, da han ble fratatt en del rettigheter ettersom han i rosekrigene hadde støttet Henrik VI og huset Lancaster mot Huset York. Via sin far var Jasper en direkte etterkommer av Ednyfed Fychan, kansler og seneskalk for Llywelyn den store og deretter hans sønn. Denne historiske forbindelsen betydde veldig mye for hans status i Wales.
Han var en eventyrer, med en betydelig militær erfaring; en del av den hadde han fått i den første fasen av rosekrigene. Han beholdt kontakten med Margaret av Anjou, Henrik VIs dronning da hun forsøkte å få tilbake sønnens arverett til tronen, og han holdt Denbigh Castle for Huset Lancaster. 
Inntil 1461 oppdro han Henry Tudor, senere Henrik VII, hvis far hadde dødd før han ble født. Det året tok William Herbert over ansvaret for Jaspers nevø. Da yorkisen Edvard IV kom tilbake fra en periode i eksil i 1471 tok Jasper med Henry, som da var tenåring, til Bretagne. Det var Jasper som gav Henry den taktiske ekspertise som skulle til for å slå den langt mer erfarne Rikard III i slaget ved Bosworth Field. Da Henry ble kronet fikk Jasper tilbake alle sine titler og æresbevisninger, inkludert Order of the Garter. Han ble hertug av Bedford, og i 1488 fikk han Cardiff Castle. 
Han døde i desember 1495, og ble gravlagt i Keynsham Abbey i Somerset.
96% (album)

96% er et samlealbum med Tungtvann, utgitt i 2007. Albumet inneholder også en DVD med bandets musikkvideoer, samt liveopptak fra Bodø Hardcore Festival i november 2006.
Credokirken

Credokirken er en norsk frimenighet som holder til på Kråkenes i Bergen. Menigheten het tidligere Levende Ord Bibelsenter Bergen, men byttet navn og profil i 2009. Menigheten har i dag 1200 medlemmer. I tillegg til det vanlige menighetsarbeidet driver Credokirken bokbutikk, internasjonalt arbeid og nødhjelp. Credokirken driver Bergen kristne grunnskole og Bibelskolen Substans sammen med Salt Bergenskirken og Pinsekirken Tabernaklet. «Credo» er latin og betyr «jeg tror». I sin form er Credokirken karismatisk og inspirert av Trosbevegelsen og pinsebevegelsen.
Pastor er Olav Rønhovde

Historie og virksomhet

Levende Ord har sin bakgrunn i frimenigheter pastor Enevald Flåten etablerte på Jæren på 1980-tallet og en kristen grunnskole som startet der i 1990. Bibelsenteret i Bergen ble imidlertid dannet først da Enevald Flåten flyttet virksomheten og startet en ny menighet og grunnskole der i 1992.
I løpet av 2006 var menigheten preget av oppgjør med økonomisk uorden og lederstrid på grunn av dette. Dette førte til en nedgang i antall medlemmer. Enevald Flåten ble i slutten av november samme år sagt opp, etter at han og menigheten ble enige om en sluttpakke. Misjonsleder Olav Rønhovde overtok da midlertidig pastorstillingen ved Levende Ord Bibelsenter. I 2008 ble Rønhovde ny hovedpastor for menigheten.
Skolene som menigheten startet, følger vanlige læreplaner, men det kristne budskapet er sentralt i alle fag. Skolene er idag blitt et samarbeidsprosjekt mellom flere menigheter i Bergen, med styremedlemmer fra flere av disse. Man satser heretter på at skolene skal være «allkristne» friskoler, det vil si kristne skoler for alle.
Både menigheten og dets tidligere pastor Enevald Flåten var kjent for sitt konservative syn i saker om likestilling, homofili og konflikten mellom Israel og palestinerne. Dette var også bakgrunnen for at menigheten ble parodiert av den kontroversielle parodimenigheten Svevende ord bibelsenter, som Levende Ord flere ganger truet med politianmeldelse. Menigheten står ellers for en bibeltro, radikal kristendom med tradisjonell, bibelsk seksualmoral som også innebærer motstand mot fri abort. Menigheten har nå bestemt seg for å fokusere på forkynnelse av evangeliet og misjon.
I 2012 hadde 1395 medlemmer meldt seg ut av Credokirken sammenliknet med toppåret 2005. Medlemsnedgangen var på 55 prosent. Den skyldes blant annet konflikter i forsamlingen i 2006.
Xystrocera apiculata

Utseende

Middelsstore, avlange trebukker, med metalliske farger. Kroppen er parallellsidig. Antennene kan være betydelig lengre enn kroppen. Pronotum sider er jevnt rundede, eller med en antydet, butt tann i midten. Dekkvingene er parallellsidige eller svakt tilsmalnende bakover, med omtrent rettvinklede "skuldre".

Utbredelse

Arten finnes på Ny-Guinea og Molukkene.
Grenland Fotballkrets

Grenland Fotballkrets er en tidligere krets i Norges Fotballforbund.
Grenland Fotballkrets ble skilt ut fra Vestfold Fotballkrets 12. mai 1907. I 1915 ble kretsen delt i to, da klubbene i Øvre Telemark gikk ut og dannet Telemarkens Fotballkrets. De to kretsene ble i 1920 samlet til Telemark Fotballkrets, men i 1923 ble kretsen igjen delt i Grenland Fotballkrets og Øvre Telemark Fotballkrets.
Grenland Fotballkrets og Øvre Telemark Fotballkrets ble slått sammen til Telemark Fotballkrets i 1967.
There's No Disgrace Like Home

Handling

Homer tar med seg familien til en piknik som sjefen hans, mr Burns holder for de ansatte i atomkraftverket. Siden Burns er slik en slem og tyrannisk sjef, gir han alle de ansatte hvis familie ikke trives på pikniken sparken. Homer ser at Burns liker en familie som behandler hverandre med kjærlighet og respekt, og lurer på hvorfor han er forbannet med sin egne uelskende og urespektfulle familie.
Familien Simpson observerer de andre familiene som bor i gaten deres. Da de smugtitter ut imellom gardinene i stua ser de glade familier som tilbringer kvalitetstid sammen. Homer drar til Moe's Tavern, overbevist om at han og familien hans er tapere. På Moe's ser han en reklamefilm fra Dr. Monroes familieterapisenter. Da han hører at Dr. Monroe garanterer familielykke eller «det dobbelte av pengene tilbake» pantsetter han TV-en til familien og tar dem med seg til klinikken.
Da standardmetodene viser seg ubrukelige mot familien, tyr Dr. Monroe til sjokkterapi. Da heller ikke det fungerer bestemmer han at familien Simpson er ukurbare, og gir dem det dobbelte av pengene tilbake. Med 500$ i lomma tar Homer med seg familien for å kjøpe et nytt TV-apparat.
Denne episoden introduserer Dr. Marvin Monroe, Itchy and Scratchy og de to politimennene Eddie og Lou. Smithers, som var tegnet mørkhudet i forrige episode, er lysere i huden enn Burns i denne episoden. Burns standardfrase «release the hounds» blir også brukt for første gang i denne episoden.
Play Club

Play Club var et norsk pyramidespill etablert i 2004. Selskapet ble ledet av Kjell Are Eilertsen.
Selskapet frontet en forretningsmulighet gjennom salg av helseprodukter, DVD-filmer og finansrådgiving. Inntektene skulle komme fra aksjehandel i tillegg til at medlemmene kunne unndra inntekter fra beskatning ved å plassere eiendeler i såkalte "trust". I virkeligheten var fokus utelukkende på verving av flere deltakere til konseptet. Selskapet oppga selv at de hadde flere tusen medlemmer.
Etter kritisk omtale i NRK-programmet Brennpunkt, kollapset pyramiden. Det ble da avslørt hvordan selskapets ledelse bevisst forledet medlemmene, blant annet viste opplysningene om at pengene ble plassert i J.P. Morgan Bank å være en ren bløff. Selskapet hadde ingen konto i denne banken, og pengene havnet i stedet i et indianerreservat i USA der hvitvasking av penger var et kjent problem.
Lamacoscylus

Utseende

Middelsstore, avlange, svarte trebukker, pronotum kan ha en gul midtstripe. Antennene er omtrent så lange som kroppen. Pronotum er trapesformet, litt bredere enn langt. Dekkvingene er jevnbrede med én eller to skarpt opphøyde lengderibber, beina forholdsvis korte.

Utbredelse

Slekten er utbredt i Panama og det nordligste Sør-Amerika (Colombia, Fransk Guyana, Ecuador).
Cochliotodes

Utseende

En middelsstor (18-19 millimeter), mørkbrun oldenborre. Oversiden er nokså tett skjellkledt.

Utbredelse

Arten er bare kjent fra typelokaliteten i Kenya. Det er bare kjent noen få eksemplarer.
Andreas Lubitz

Bakgrunn

Andreas Lubitz bodde til han var seks år i Neuburg an der Donau; da flyttet familien til Montabaur. Der tok han Abitur ved Mons-Tabor-Gymnasium. Som 14-åring ble han medlem av en seilflyforening - LSC Westerwald e. V. - og tok to år fltsertifikat for seilfly.
Flyvning ble hans utdannelsesvei, og tok de nødvendige sertifikater for passasjerfly. Under utdannelsen hadde han et flere måneder langt avbrudd i 2009. Det var senere en periode med terapi, på grunn av suicidalitet.

Flyver

Etter utdannelsen arbeidet Lubitz først i elleve måneder som flyledsager, fra september 2013 så som førsteoffiser (copilot) hos Germanwings. Han bygde opp ca 630 flytimer på Airbus A320.

Flystyrt i Alpene

Han var styrmann om bord på Germanwings Flight 9525 som styrtet i de franske Alpene 24. mars 2015, og som tok livet av han og alle de 149 andre personene om bord. Franske og tyske myndigheter som etterforsker ulykken har bekreftet at Lubitz ble behandlet for selvmordstanker og mener at han styrtet flyet med vilje.
Som en direkte følge av flystyrten i de franske Alpene innførte luftfartsmyndighetene i Canada, New Zealand og Tyskland nye regler som krevde at det til enhver tid skulle være to besetningsmedlemmer i flyenes førerkabin. EUs organ for flysikkerhet, EASA, anbefalte en lignende endring i cockpit-rutinene. En rekke flyselskaper, deriblant Norwegian og SAS, innførte lignende regler om at det under flyvninger alltid skal være to personer i cockpit. Det amerikanske luftfartstilsynet (Federal Aviation Administration, FAA) hadde innført et krav om at det alltid skal være to personer i cockpit allerede før Germanwings-ulykken, det samme var tilfelle for en rekke andre land.
Et rop om frihet

Kritikk

Filmen ble kort etter utgivelsen kritisert for å fokusere mer på avisredaktøren Donald Woods, og hans forhold til Biko framfor personen Steve Biko. Denzel Washington ble forøvrig nominert til Oscar for sin rolle som Steve Biko, noe som indikerer at Biko i høy grad var sentral i filmen, selv om den største delen av handlingen foregår etter Bikos død.